CELEX: C2005/143/23
Language: sl
Date: 2005-06-11 00:00:00
Title: Zadeva C-120/05: Predlog za sprejem predhodne odločbe na podlagi sklepa Finanzgericht Hamburg z dne 2. marca 2005 v zadevi Heinrich Schulze GmbH & Co. KG i.L., ki jo zastopa Liquidator Ravensberger Honig GmbH, proti Hauptzollamt Hamburg-Jonas

11.6.2005   
            
            
               SL
            
            
               Uradni list Evropske unije
            
            
               C 143/16
            
         Predlog za sprejem predhodne odločbe na podlagi sklepa Finanzgericht Hamburg z dne 2. marca 2005 v zadevi Heinrich Schulze GmbH & Co. KG i.L., ki jo zastopa Liquidator Ravensberger Honig GmbH, proti Hauptzollamt Hamburg-Jonas
   (Zadeva C-120/05)
   (2005/C 143/23)
   Jezik postopka: nemščina
   Finanzgericht Hamburg je s sklepom z dne 2. marca 2005 v zadevi Heinrich Schulze GmbH & Co. KG i.L., ki jo zastopa Liquidator Ravensberger Honig GmbH, proti Hauptzollamt Hamburg-Jonas, ki ga je sodno tajništvo prejelo dne 15. marca 2005, Sodišču Evropskih skupnosti predložil predlog za sprejem predhodne odločbe.
   Finanzgericht Hamburg predlaga Sodišču, naj odloči o naslednjih vprašanjih:
   
                
            
            
               Ali se lahko odstopi od dokazila z listino, predvidenega v členu 17(1) pododstavek 3, Uredbe št. 1222/94 (1) in se izvozniku dovoli dokazovati izdelke, ki so bili dejansko uporabljeni za proizvodnjo izvoženega blaga, z drugimi dokaznimi sredstvi, če izvoznik iz razlogov višje sile ne more (več) predložiti dokazil, ki se nanašajo na proizvodnjo?
            
         
                
            
            
               Ali vodi razlog višje sile tudi do znižanja dokaznega merila v smislu, da mora izvoznik izdelke, ki so bili dejansko uporabljeni za proizvodnjo izvoženega blaga, le prepričljivo ali verjetno izkazati?
            
         
      (1)  UL L 136, str. 5.